Uusi vuosi (1902)
Uusi vuosi, tuo’os meille
 Uudet uljaat ihanteet
 Saaos valon valtateille
 Joukot harhaan hajonneet.

 Valoon tuo’os pimennosta
 Sorto, kurjuus, itsekkyys,
 Orjain otsat maasta nosta.
 Kylvä heihin ihmisyys.

 Niin se nukkuu ihmiskunta,
 Kuin ei koskaan nousiskaan.
 Ehkä nähnee hornan unta,
 Noin kun riehuu vuoteellaan.

 Armon harhatanhuville
 Ihmiskuntaa ohjataan.
 Uusi vuosi huuda sille
 Tie on suora onnelaan!

 Uusi vuosi, taivahalle
 Nosta päivän liehukkaat.
 Laula unden maailmalle
 Aamun virret voimakkaat!

Lähde: Työmies 2.1.1902.

Anonyymi
Runot
Työmies
1902